**SSOP 2025: Poznáme meno Heads Up šampióna aj ďalších postupujúcich v Main Evente 300.000€ GTD!**

***Banco Casino hostí Slovenské Majstrovstvá v Pokri pre rok 2025 a my sme včera spoznali ďalších postupujúcich v Main Evente 300.000€ GTD SSOP a aj mená prvých troch hráčov, ktorí si odniesli chipleader bonus 3.600€. Dnes bude ME pokračovať a odohrá sa aj PLO Highroller 20.000€ GTD so vstupným 1.000€!***

Hlavný titul Slovak Series Of Poker 2025 sa bude udeľovať v Main Evente, ktorý nesie 300.000€ garanciu a včera mal na programe druhý úvodný deň. Nehralo sa len o postup, ale aj o Chipleader Bonus v hodnote 3.600€, ktorý je na každom flighte nachystaný pre prvých troch postupujúcich. Včerajší najväčší bonus 2.100€ si odniesol Mladen Stojanovic z Chorvátska. Celkovo sme zaregistrovali 54 vstupov a z nich sme spoznali 5 postupujúcich. Main Event dnes prinesie dve možnosti na postup a teda 7.200€ čaká na najúspešnejších!

SSOP Main Event 300.000€ GTD – Day 1B:

Dnes to bude v Banco Bratislava vrieť, keďže je nachystaný aj PLO High Roller s garanciou 20.000 eur a vstupným 1.000€!

Včera sa odohral aj SSOP Heads Up Championship, ktorého sa zúčastnili 16 hráčov a tí vytvorili osem úvodných dvojíc. Hralo sa na dve víťazstvá, takže prítomní si mohli otestovať svoje zručnosti boja 1 na 1. Po víťazstvo si dokráčal Memet Kaptan z Belgicka, ktorý porazil všetkých súperov na ceste za titulom!

**Náramkové eventy a Golden Passport**

SSOP nie sú len o peniazoch – sú symbolom prestíže. Víťazi vybraných turnajov získajú aj **unikátne SSOP 2025 náramky**, ktoré sú už tradične znakom majstrovského výkonu. Okrem toho najúspešnejší hráč celého festivalu získa titul **Hráč SSOP 2025** a k tomu aj špeciálny **Golden Passport** v hodnote viac ako **3.000€**, ktorý mu otvorí dvere na ďalší ročník SSOP 2026.

**Ako získať titul Najúspešnejšieho hráča SSOP 2025?**

Každý turnaj získava body a násobí sa to koeficientom, podľa výšky buy-inu a počtu entries!

**Banco Bratislava uverejnilo ďalšie turnaje a určite je na čo sa tešiť, zapíšte si tieto termíny do kalendára!**